สวัสดีค่ะ โดนสุนัขกัดแขนค่ะ คล้ายๆกัดเล่น เล่นกับสุนัขปกตินะคะ เป็นรอยแดงค่ะ ไม่มีแผล แต่เวลากดตรงรอยแดงเจ็บค่ะ สุนัขเลี้ยงในบ้าน ปล่อยบ้าง ฉีดวัคซีนตลอดนะคะ จะเป็นอะไรไหมคะ ควรทำยังไงดีคะ กังวลค่ะ
สวัสดีค่ะโรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันในกรณีนี้หากมีรอยแดงช้ำ ก็อาจเป็นความเสี่ยงได้เช่นกัน แต่ค่อนข้างน้อย แนะนำพบแพทย์ใกล้บ้านเพื่อประเมินอีกครั้ง หากสามารถสังเกตสัตว์ได้ภายใน 10 วันอาจเลือกวิธีการสังเกตสัตว์โดยไม่ต้องฉีดวัคซีนได้ แต่ต้องเป็นกรณีที่ไม่มีแผลเท่านั้นการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวด และระวังการถูกสุนัขกัดซ้ำ